41.		Kúpna zmluva (3) (§ 588 a nasl. ObZ)
Čl. I
Zmluvné strany
1.	Predávajúci:
Emília Krajná, rod. Krajná, nar. ..........................., r. č. ......................... bytom Ružová ul. č. 3, Žilina
(ďalej len „predávajúci“),
a
2.	Kupujúci:
manželia Ing. Filip Rybárik, rod. Rybarik, nar. ......................................., r. č. ..........................
a Silvia Rybáriková, rod. Malá, nar. ............................., r. č. ..........................., obidvaja bytom Na Strániku č. 45, Žilina
(ďalej len „kupujúci“),
ktorí súhlasne prehlasujú a svojimi podpismi potvrdzujú, že sú oprávnení a k právnym úkonom spôsobilí, uzatvárajú túto 
kúpnu zmluvu
za nasledujúcich podmienok:
Čl. II
1.	Predávajúci prehlasuje, že je ku dňu uzavretia tejto kúpnej zmluvy výlučným vlastníkom nehnuteľností nachádzajúcich sa v obci Žilina, kat. území Žilina, a to domu č. s. 2 postavenom na pozemku KN parc. č. 1 000 spolu s pozemkami KN parc. č. 1 000 – zastavané plochy a nádvoria o výmere 400 m2 a KN parc. č. 2 000 – záhrady o výmere 200 m2.
2.	Vlastníctvo predmetných nehnuteľností je vedené v prospech predávajúceho na liste vlastníctva č. 61 pre okres Žilina, obec Žilina a kat. územie Žilina.
Čl. III
1.	Predávajúci predáva v celosti nehnuteľnosti opísané v čl. II ods. 1 tejto zmluvy kupujúcim do ich bezpodielového spoluvlastníctva manželov za celkovú dohodnutú kúpnu cenu 216 178 € (slovom dvestošestnásťtisícstosedemdesiatosem eur).
2.	Kupujúci predmetné nehnuteľnosti kupujú za horeuvedenú kúpnu cenu 216 178 € do bezpodielového spoluvlastníctva.
3.	Prvú časť kúpnej ceny vo výške 99 581 € (slovom deväťdesiatdeväťtisícpäťstoosemdesiatjeden eur) sa zaväzujú kupujúci vyplatiť predávajúcemu bezhotovostným prevodom na č. ú. ..................................... v deň, kedy predávajúci ako záložca uzavrie so záložným veriteľom Slovenská sporiteľňa, a.s. záložnú zmluvu, na základe ktorej predávajúci ako záložca zo záložnej zmluvy zriadi záložné právo k predávaným nehnuteľnostiam na zabezpečenie úveru kupujúcich z kúpnej zmluvy. Bezprostredne po zaplatení prvej časti kúpnej ceny podá predávajúci ako záložca zo záložnej zmluvy návrh na vklad záložného práva do katastra nehnuteľností. Druhú časť kúpnej ceny vo 116 596 € (slovom stošestnásťtisícpäťstodeväťdesiatšesť eur) sa zaväzujú zaplatiť prostredníctvom úveru od Slovenskej sporiteľne, a.s. bezhotovostným prevodom na účet predávajúceho, č. ú. ......................................, a to v termíne do 31. 10. 2023.
4.	Bezprostredne po zaplatení druhej časti kúpnej ceny podajú zmluvné strany návrh na vklad vlastníckeho práva do katastra nehnuteľností.
5.	Poplatok za vklad záložného a za vklad vlastníckeho práva hradí kupujúci.
Čl. IV
V prípade, že kupujúci nezaplatia prvú alebo druhú časť kúpnej ceny v zmysle čl. III ods. 2 tejto zmluvy, má predávajúci právo odstúpiť od tejto kúpnej zmluvy, čím sa táto ruší od začiatku a zmluvné strany sú si povinné vrátiť všetky plnenia, ktoré v súvislosti s touto zmluvou prijali.
Čl. V
1.	Kupujúci berú na vedomie, že predávajúci uzatvoril zmluvu o zriadení záložného práva k predávaným nehnuteľnostiam v prospech Slovenskej sporiteľne, a.s. na účel zabezpečenia splácania úveru, plus na bývanie, ktorý bude poskytnutý kupujúcim s cieľom zaplatenia druhej časti kúpnej ceny v zmysle čl. III ods. 2 tejto kúpnej zmluvy. Kupujúci so zriadením záložného práva vyslovene súhlasia a sú si vedomí, že predmetné nehnuteľnosti budú na nich prevedené spolu so záložným právom v prospech Slovenskej sporiteľne, a.s.
2.	Predávajúci prehlasuje, že nehnuteľnosti, ktoré sú predmetom prevodu, nie sú zaťažené žiadnymi dlhmi, vecnými bremenami ani inými právnymi vadami.
3.	Kupujúci prehlasujú, že si predmetné nehnuteľnosti prezreli, že je im známy ich stav a v takomto stave ich kupujú do výlučného vlastníctva.
Čl. VI
1.	Pre účinnosť tejto zmluvy je potrebný jej vklad do katastra nehnuteľností – Správa katastra Žilina, do tej doby sú zmluvné strany svojimi prejavmi viazané.
2.	Podľa tejto zmluvy vykoná Správa katastra Žilina v katastri nehnuteľností a LV č. 61 pre obec a kat. úz. Žilina tento zápis:
–	v časti A: bez zmeny
–	v časti B: Ing. Filip Rybárik, rod. Rybarik, nar. ..........................., r. č. ................................. a Silvia Rybáriková, rod. Malá, nar. .............................., r. č. ..................................... obidvaja bytom Na Stránku č. 45, Žilina BSM 1/1.
–	v časti C: záložné právo v prospech Slovenskej sporiteľne, a.s. na zabezpečenie splátok z úveru, plus na bývanie.
Čl. VII
1.	Predávajúci odovzdajú kupujúcim vyprataný a vysťahovaný dom do užívania v termíne do 15. 5. 2023.
2.	Predávajúci sa zaväzuje hradiť všetky plnenia spojené s užívaním predmetného domu až do jeho odovzdania kupujúcim.
3.	Predávajúci v súčinnosti s kupujúcimi zabezpečia prevod užívacích práv spojených s predávaným domom, najmä prehlásenie zmeny odberateľa elektrickej energie, plynu a ďalších plnení spojených s užívaním domu, ktoré sú poskytované inými osobami. Ďalej sa predávajúci zaväzujú uhradiť všetky nedoplatky zistené pri prevode odberu energií u jednotlivých dodávateľov energií.
4.	Preplatky z jednotlivých zúčtovaní prináležia predávajúcemu.
5.	Predávajúci sa zaväzuje, že do 90 dní od podpisu tejto kúpnej zmluvy si odhlásia z predmetného domu trvalý pobyt všetky osoby, ktoré sú v ňom nahlásené ku dňu podpisu tejto kúpnej zmluvy. V prípade porušenia uvedeného záväzku je predávajúci povinný uhradiť kupujúcim všetky škody, ktoré mu vznikli porušením tohto záväzku.
Čl. VIII
1.	Táto zmluva sa vyhotovuje v 8 rovnopisoch, z ktorých každý má platnosť originálu.
2.	Zmluvné strany prehlasujú, že si túto zmluvu pred jej podpisom prečítali, že bola uzavretá podľa ich pravej a slobodnej vôle po vzájomnom prerokovaní, vážne a zrozumiteľne a nie v tiesni alebo za nápadne nevýhodných podmienok.
V Žiline dňa 5. 5. 2023
					predávajúci	kupujúci
Poznámka
V danom prípade ide o kúpnu zmluvu uzavretú podľa § 588 a nasl. ObZ, kedy zároveň predávajúci ako záložca uzatvára so záložným veriteľom, ktorým je peňažný ústav, záložnú zmluvu, na základe ktorej predávajúci ako záložca zo záložnej zmluvy zriadi záložné právo k predávaným nehnuteľnostiam na zabezpečenie úveru poskytnutého peňažným ústavom kupujúcim z kúpnej zmluvy (hypotekárneho úveru).
Podpisy účastníkov zmluvy musia byť úradne overené (notárom).